
I. REGLEMENTĂRI NAŢIONALE PRIVIND COTA REDUSĂ A T.V.A. PENTRU PRODUSE ALIMENTARE DE BAZĂ
1. STATE MEMBRE ÎN CARE SE APLICĂ COTA REDUSĂ A T.V.A.

AUSTRIA

Reglementare juridică: Legea privind taxa pe valoarea adăugată


Cota standard a TVA este de 20%.

Cota redusă a TVA de 10% se aplică următoarelor produse alimentare: pâine şi cereale; peşte şi fructe de mare; produse alimentare neclasificate
; fructe; carne; lapte, brânză şi ouă; uleiuri şi grăsimi; legume; cafea, ceai şi cacao; zahăr, gemuri, miere, ciocolată şi dulciuri.  Pentru apă minerală, băuturi răcoritoare, sucuri din legume şi fructe se aplică cota standard a TVA de 20%.
BELGIA


Reglementare juridică:  Codul taxei pe valoarea adăugată (art.37); Decretul regal nr.20 din 20 iulie 1970 de stabilire a nivelurilor taxei pe valoarea adăugată şi a repartizării bunurilor şi serviciilor conform acestor nivelurI (cu modificările ulterioare)

Cota standard a TVA este de 21%.


Cota foarte redusă a TVA de 6% se aplică următoarelor produse alimentare: pâine şi cereale (produse de morărit, malţ, amidon şi amidon extras din tuberculii de cartofi); peşte şi fructe de mare destinate consumului uman (excepţii: caviar, languste, homari, crabi, raci, stridii – congelaţi, uscaţi, săraţi sau în saramură, decorticaţi sau nu -, precum şi preparatele din languste, homari, crabi, raci şi stridii, întregi sau nu, nedecorticate); produse alimentare neclasificate; carne şi măruntaie de animale (inclusiv cele preparate sau conservate); lapte, brânză şi ouă; uleiuri şi grăsimi (animale, vegetale, grăsimi alimentare preparate, cu excepţia margarinei, pentru care se aplică cota redusă a TVA de 12%); fructe; legume, plante şi rădăcinoase alimentare (inclusiv cele preparate sau conservate); cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri (Tabelul A al Anexei la Decretul regal nr.20/1970).

CEHIA


Reglementare juridică: Legea 235/2004 privind taxa pe valoarea adăugată

Cota standard a TVA este de 19%.

Cota redusă a TVA de 5% se aplică pentru următoarele produse alimentare: pâine şi cereale; peşte şi fructe de mare; produse alimentare neclasificate; fructe; carne; lapte, brânză şi ouă; uleiuri şi grăsimi; legume; cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri. 

FINLANDA


Reglementare juridică: Legea nr.1501 din 1993 privind taxa pe valoarea adăugată, cu modificările ulterioare


Cota standard a TVA este de 22%. 

Cota redusă a TVA de 17% se aplică alimentelor, băuturilor şi altor substanţe destinate consumului uman, materiilor prime şi condimentelor, conservanţilor, coloranţilor şi aditivilor alimentari utilizaţi pentru producerea şi conservarea produselor alimentare (art.85). 

Cota redusă de 17% se aplică pentru următoarele produse alimentare: pâine şi cereale; peşte şi fructe de mare; produse alimentare neclasificate; fructe; carne; lapte, brânză şi ouă; uleiuri şi grăsimi; legume; cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri. 

FRANŢA

Reglementare juridică: Codul general al impozitelor (art.278 şi 278-bis)

Cota standard a TVA este de 19,6% (art.278).
Cota redusă a TVA de 5,5% se aplică pentru operaţiunile de cumpărare, import, achiziţii intracomunitare, vânzare, livrare, comision, curtaj
 având ca obiect produse destinate alimentaţiei umane: pâine şi cereale; peşte şi fructe de mare; produse alimentare neclasificate; fructe; carne; lapte, brânză şi ouă; legume; cafea, ceai şi cacao; apă minerală, băuturi răcoritoare, sucuri din legume şi fructe. 
Pentru uleiuri şi grăsimi, precum şi pentru zahăr, gemuri, miere, ciocolată şi dulciuri se aplică cota standard a TVA de 19,6%. 

GERMANIA


Reglementare juridică: Legea din 1979 privind taxa pe valoarea adăugată, cu modificările ulterioare


Cota standard a TVA este de 19%.

Cota redusă a TVA de 7% se aplică majorităţii produselor alimentare destinate consumului uman: pâine şi cereale; peşte şi fructe de mare; produse alimentare neclasificate; fructe; carne; lapte, brânză şi ouă; uleiuri şi grăsimi; legume; cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri. Nu intră în această categorie, produsele alimentare de lux (de exemplu, crabi şi caviar).

GRECIA


Reglementare juridică: Codul privind taxa pe valoarea adăugată
Cota standard a TVA este de 19%.
Cota redusă a TVA de 9% se aplică următoarelor produse alimentare (prevăzute în Anexa III a Codului privind TVA): pâine şi cereale; peşte şi fructe de mare; produse alimentare neclasificate; fructe; carne; lapte, brânză şi ouă; uleiuri şi grăsimi; legume; cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri.
ITALIA


Reglementare juridică: Legea privind taxa pe valoarea adăugată – DPR 633/1972, cu modificările ulterioare


Cota standard a TVA este de 20%.

 Tabelele A/2  şi A/3 ale legii cuprind produsele şi serviciile cărora li se aplică cota redusă a TVA de 4% şi respectiv, 10%.


Cota foarte redusă de 4% se aplică pentru pâine, cereale, fructe şi legume.


Cota redusă de 10% se aplică pentru: peşte şi fructe de mare; produse alimentare neclasificate; carne; lapte, brânză şi ouă; uleiuri şi grăsimi; cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri.

LITUANIA


Reglementare juridică: Legea nr.IX-751/2002 privind taxa pe valoarea adăugată, cu modificările ulterioare (art.19, par.3, pct.5,6,7 şi 9)

Cota standard a TVA este de 18%.


Conform art.19, cota redusă a TVA de 5% se aplică, în condiţiile legii, pentru: produse alimentare organice; carne îngheţată şi deşeuri comestibile din carne; carne îngheţată şi congelată de pasăre şi deşeuri comestibile din carne de pasăre; peşte proaspăt şi congelat.


Pentru celelalte produse alimentare, se aplică cota standard a TVA de 18%. 

LUXEMBOURG


Reglementare juridică: Legea din 12 februarie 1979 privind taxa pe valoarea adăugată, cu modificările ulterioare


Legea prevede patru cote ale taxei pe valoarea adăugată: 15% (cota standard), 12%, 6% (cota redusă) şi 3% (cota foarte redusă). 


Produselor alimentare destinate consumului uman li se aplică cota foarte redusă a TVA de 3% (Anexa B a Legii privind TVA - Lista bunurilor şi serviciilor supuse taxelor foarte reduse): pâine şi cereale; peşte şi fructe de mare; produse alimentare neclasificate; fructe; carne; lapte, brânză şi ouă; uleiuri şi grăsimi; legume; cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri.

OLANDA


Reglementare juridică: Legea din 1968 privind taxa pe capital (taxa pe valoarea adăugată), cu modificările ulterioare


Cota standard a TVA este de 19%.


Cota redusă a TVA de 6% se aplică pentru următoarele produse alimentare:  pâine şi cereale; peşte şi fructe de mare; produse alimentare neclasificate; fructe; carne; lapte, brânză şi ouă; uleiuri şi grăsimi; legume; cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri.

POLONIA

Reglementare juridică: Legea din 11 martie 2004 privind taxa pe valoarea adăugată


Cota standard a TVA este de 22%.


Cota foarte redusă a TVA de 3% se aplică pentru: peşte şi fructe de mare; carne; lapte, brânză şi ouă; legume.

Cota redusă a TVA de 7% se aplică pentru: pâine şi cereale; produse alimentare neclasificate; fructe; uleiuri şi grăsimi; cafea, ceai şi cacao; apă minerală, băuturi răcoritoare şi sucuri din legume şi fructe; zahăr, gemuri, miere, ciocolată şi dulciuri.

PORTUGALIA


Reglementare juridică: Codul privind taxa pe valoarea adăugată


Cota standard a TVA este de 21%.

Cota foarte redusă a TVA de 5% se aplică pentru alimentele de bază: cereale, carne, peşte, lapte şi produse lactate, legume proaspete.

Cota redusă a TVA de 12% se aplică pentru următoarele produse alimentare (altele decât cele de bază): alimente conservate, hrană preparată destinată consumului imediat, cafea, vinuri etc.. Aceeaşi cotă se aplică pentru produsele alimentare comercializate prin catering.

SLOVENIA


Reglementare juridică: Legea nr.25/2005 privind taxa pe valoarea adăugată, cu modificările ulterioare


Cota standard a TVA este de 20%.


Cota redusă a TVA de 8,5% se aplică pentru următoarele produse alimentare: pâine şi cereale; peşte şi fructe de mare; fructe; carne; lapte, brânză şi ouă; uleiuri şi grăsimi; legume; cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri.

SPANIA


Reglementare juridică: Legea 37/1992 privind taxa pe valoarea adăugată, cu modificările ulterioare


Cota standard a TVA este de 16%.


Cota foarte redusă a TVA de 4% se aplică pentru următoarele produse alimentare de bază: pâine; făină de panificaţie; lapte şi produse lactate, brânzeturi, ouă; fructe; uleiuri şi grăsimi; legume; cerealele naturale (art.91 (2)).


Conform paragrafului 1 al aceluiaşi articol, cota redusă a TVA de 7% se aplică substanţelor şi produselor, indiferent de originea acestora, care prin caracteristici, aplicare, componente, preparare şi conservare, sunt susceptibile de a fi, în mod obişnuit şi corespunzător, utilizate pentru hrana oamenilor: peşte şi fructe de mare; produse alimentare neclasificate; carne; cafea, ceai şi cacao; apă minerală, băuturi răcoritoare şi sucuri din legume şi fructe; zahăr, gemuri, miere, ciocolată şi dulciuri.
SUEDIA


Reglementare juridică: Legea nr.200/1994 privind taxa pe valoarea adăugată, cu modificările ulterioare


Cota standard a TVA este de 25%.


Cota redusă a TVA de 12% se aplică pentru următoarele produse alimentare: pâine şi cereale; peşte şi fructe de mare; produse alimentare neclasificate; fructe; carne; lapte, brânză şi ouă; uleiuri şi grăsimi; legume; cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri.


Categoria produselor alimentare include, conform legii, toate substanţele sau produsele destinate consumului alimentar uman (procesate integral/parţial sau neprocesate). Din această categorie fac parte şi  plantele/cerealele deja recoltate, precum şi animalele sacrificate în abatoare.


Nu fac parte din categoria produselor alimentare: animalele vii, plantele/cerealele nerecoltate, tutunul şi produsele din tutun etc., pentru care se aplică cota standard a TVA de 25%. 

2. STATE MEMBRE ÎN CARE SE APLICA T.V.A. “COTA ZERO”

CIPRU


Reglementare juridică: Legea din 2000 privind taxa pe valoarea adăugată


Cota standard a TVA este de 15%.


Taxa pe valoarea adăugată “cota zero” se aplică următoarelor produse alimentare: pâine şi cereale; peşte şi fructe de mare; produse alimentare neclasificate; fructe; carne; lapte, brânză şi ouă; uleiuri şi grăsimi; legume; cafea, ceai şi cacao; apă minerală, băuturi răcoritoare, sucuri din legume şi fructe; zahăr, gemuri, miere, ciocolată şi dulciuri. 

Cota redusă a TVA  de 5% se aplică pentru: animalele vii care urmează a fi sacrificate pentru consumul uman; apă neîmbuteliată; îngheţată; iaurt îngheţat şi produse similare; produse alimentare sărate sau condimentate din cereale sau cartofi; alune prăjite sau sărate.


Produselor cărora, conform legii, nu li se aplică TVA „cota zero” sau cota redusă, li se aplică cota TVA standard de 15%.

IRLANDA


Reglementare juridică: Legea din 1972 privind taxa pe valoarea adăugată, cu modificările ulterioare


Cota standard a TVA este de 21%.


Taxa pe valoarea adăugată „cota zero” se aplică  pentru majoritatea produselor alimentare comercializate în magazine (inclusiv supermarketuri): pâine şi cereale; peşte şi fructe de mare; produse alimentare neclasificate; fructe; carne; lapte, brânză şi ouă; uleiuri şi grăsimi; legume; cafea, ceai şi cacao.  

În această categorie nu sunt incluse:

 - produse de panificaţie pe bază de ouă şi făină (prăjituri, biscuiţi, covrigei) pentru care legea prevede o cotă redusă a TVA de 13,5%;

- bomboane, ciocolată, dulciuri, îngheţată şi băuturi nealcoolice, deserturi/iaurturi congelate, dulciuri care nu se pregătesc prin coacere, snakuri din cereale sau seminţe, felii de pâine prăjită, sucuri şi băuturi alcoolice, pentru care legea prevede aplicarea cotei standard a TVA de 21%.


▪  Dacă produsele alimentare şi băuturile pentru care cota TVA este zero sunt comercializate în cadrul hotelurilor, restaurantelor, cafenelelor, cantinelor, firmelor de catering sau prin intermediul automatelor, cota TVA aplicabilă este de 13,5%.

▪ Dacă produsele alimentare şi băuturile pentru care cota TVA este de 21% sunt furnizate pentru pregătirea unei mese de oricare din unităţile menţionate mai sus, cota TVA aplicabilă este de 13,5% (cu excepţia băuturilor alcoolice, sucurilor şi sucurilor din fructe).


▪ Toate băuturile alcoolice, sucurile, apa îmbuteliată şi băuturile naturale sunt supuse taxei pe valoarea adăugată de 21%.


▪ Cota TVA pentru hrana caldă livrată la domiciliu este de 13,5% (indiferent de cota TVA aplicată acestor produse). 

MALTA


Reglementare juridică: Legea din 1999  privind taxa pe valoarea adăugată, cu modificările ulterioare.


Cota standard a TVA este de 18%.


Pentru majoritatea produselor alimentare, se aplică taxa pe valoarea adăugată „cota zero”. 

Pentru cafea, ceai şi cacao, apă minerală, băuturi răcoritoare, sucuri din legume şi fructe, anumite produse de cofetărie se aplică cota standard a TVA de 18%.
MAREA BRITANIE


Reglementare juridică: Legea din 1994 privind taxa pe valoarea adăugată, cu modificările ulterioare

Cota standard a TVA este de 17,5%.
Taxa pe valoarea adăugată „cota zero” se aplică pentru majoritatea produselor alimentare: pâine şi cereale; peşte şi fructe de mare; produse alimentare neclasificate; fructe; carne şi preparate din carne; lapte, brânzeturi şi ouă; uleiuri şi grăsimi; legume; cafea, ceai şi cacao; zahăr, gemuri, miere, anumite tipuri de ciocolată şi de dulciuri (prăjituri şi biscuiţi, altele decât cele parţial sau total glazurate cu ciocolată).
Legea prevede patru mari categorii de bunuri cărora li se aplică TVA „cota zero”: alimentele destinate consumului uman, hrana pentru animale, seminţele plantelor folosite pentru cele două categorii şi animalele vii destinate hranei umane (Anexa 8 a Legii privind taxa pe valoarea adăugată). 
Produselor care, deşi fac parte din aceste categorii, sunt comercializate prin catering sau sunt folosite pentru pregătirea produselor exceptate (de la cota TVA zero) li se aplică cota standard a TVA de 17,5%.  

Cota standard a TVA de 17,5% se aplică şi pentru produse alimentare precum: îngheţata, iaurtul congelat şi alte produse similare congelate; dulciurile parţial/total glazurate cu ciocolată; băuturile spirtoase, berea, vinul şi produsele derivate din vin; alte băuturi (inclusiv sucuri din fructe şi apa îmbuteliată) şi siropuri, concentrate, esenţe şi produse folosite pentru prepararea băuturilor etc.
3. STATE MEMBRE ÎN CARE SE APLICĂ COTA STANDARD A T.V.A.
 

DANEMARCA


Reglementare juridică: Legea  din 1967 privind taxa pe valoarea adăugată, cu modificările ulterioare


Produselor alimentare li se aplică cota standard a TVA de 25%. 
BULGARIA


Reglementare juridică: Legea din 2006 privind taxa pe valoarea adăugată (care a intrat în vigoare la 1.01.2007)


Produselor alimentare li se aplică cota standard a TVA de 20%.

ESTONIA


Reglementare juridică: Legea din 2004  privind taxa pe valoarea adăugată, cu modificările ulterioare


Produselor alimentare li se aplică cota standard a TVA de 18%.
LETONIA


Reglementare juridică: Legea din 9 martie 1995 privind taxa pe valoarea adăugată, cu modificările ulterioare 

Produselor alimentare li se aplică cota standard a TVA de 18%.
SLOVACIA


Reglementare juridică: Legea nr.222/2004 privind taxa pe valoarea adăugată, cu modificările ulterioare


Produselor alimentare li se aplică cota standard a TVA de 19%.
UNGARIA 


Reglementare juridică: Legea LXXIV din 1992 privind taxa pe valoarea adăugată, cu modificările ulterioare
Produselor alimentare li se aplică cota standard a TVA de 20%.
II. DIRECTIVA 112/2006/CE A CONSILIULUI DIN 28 NOIEMBRIE 2006 PRIVIND SISTEMUL COMUN AL TAXEI PE VALOAREA ADĂUGATĂ.
    PREVEDERI REFERITOARE LA COTA REDUSĂ A T.V.A

Principal instrument legislativ de reglementare la nivel european a regimului TVA,  Directiva 112/2006 fixează cadrul juridic de aplicare a taxei de către statele membre (Art. 93-130, precum şi anexele III şi IV). 

Conform art.98
 al Directivei, statele membre pot aplica una sau două taxe reduse de minimum 5% pentru bunurile şi serviciile enumerate în lista limitativă din Anexa III, respectiv:

1. Alimentele (inclusiv băuturi, cu excepţia băuturilor alcoolice) destinate consumului uman şi animal; animalele vii, seminţele, plantele şi ingredientele utilizate în mod normal în prepararea alimentelor; produsele utilizate în mod normal pentru a completa sau înlocui alimentele.

2. Furnizarea apei.

3. Produsele farmaceutice de tipul celor utilizate pentru îngrijirea sănătăţii, prevenirea bolilor şi ca tratament în scopuri medicale şi veterinare, inclusiv produsele folosite în scopul contracepţiei şi protecţiei igienice feminine.

4. Echipamentele medicale, materialele auxiliare şi alte aparate destinate atenuării sau tratării handicapurilor, pentru utilizarea personală exclusivă a persoanelor cu handicap, inclusiv repararea respectivelor bunuri, şi livrarea de scaune de copii pentru automobile.

5. Transportul de persoane şi al bagajelor acestora.

6. Livrarea, inclusiv împrumutul de către librării, a cărţilor (inclusiv broşuri, pliante şi imprimate similare, albume, cărţi de desenat sau de colorat pentru copii, partituri imprimate sau în manuscris, hărţi şi hărţi hidrografice sau similare), ziare şi periodice, altele decât materialele destinate în totalitate sau în mod predominant publicităţii.

7. Dreptul de intrare la spectacole, teatre, circuri, târguri, parcuri de distracţii, concerte, muzee, grădini zoologice, cinematografe, expoziţii şi manifestări şi instituţii culturale similare.

8. Receptarea serviciilor de radiodifuziune şi televiziune.

9. Furnizarea de servicii de către scriitori, compozitori şi artişti-interpreţi sau executanţi sau drepturile de autor de care beneficiază.

10. Livrarea, construirea, renovarea şi transformarea locuinţelor, ca parte a politicii sociale.

11. Livrarea de bunuri şi prestarea de servicii de tipul celor utilizate în producţia agricolă, cu excepţia bunurilor de capital, precum utilajele sau clădirile.

12. Cazarea în hoteluri şi unităţi similare, inclusiv cazarea pentru vacanţă şi închirierea unor locuri în campinguri sau pe terenuri destinate parcării rulotelor.

13. Drepturile de intrare la evenimente sportive.

14. Drepturile de utilizare a instalaţiilor sportive.

15. Livrarea de bunuri şi prestarea de servicii de către organizaţii recunoscute ca având un caracter social de către statele membre şi angajate în activităţi de asistenţă şi securitate socială, în măsura în care respectivele operaţiuni nu sunt scutite în temeiul articolelor 132, 135 şi 136.

16. Prestarea de servicii de către pompele funebre şi crematorii, precum şi furnizarea de bunuri conexe.

17. Serviciile de îngrijire medicală şi dentară şi de tratament termal, în măsura în care serviciile respective nu sunt scutite în temeiul articolului 132 alineatul (1) literele (b)-(e).

18. Prestarea de servicii furnizate pentru curăţărea străzilor, colectarea şi tratarea deşeurilor menajere, altele decât prestarea acestor servicii de către organismele prevăzute la articolul 13.


Conform art.106
, statele membre pot aplica o taxă redusă unui număr de maximum 3 servicii cu mare aport de forţă de muncă
, incluse pe lista din Anexa IV a Directivei:
 
1. Serviciile minore de reparare:

(a) a bicicletelor;

(b) a încălţămintei şi articolelor din piele;

(c) a îmbrăcămintei şi ţesăturilor folosite în gospodării (inclusiv lucrări de reparare şi modificare).

2. Renovarea şi repararea locuinţelor private, cu excepţia materialelor care reprezintă o parte semnificativă a valorii serviciului prestat.

3. Curăţarea geamurilor şi curăţarea locuinţelor private.

4. Servicii de îngrijire la domiciliu, precum asistenţa la domiciliu şi îngrijirea copiilor, vârstnicilor, bolnavilor sau persoanelor cu handicap.

5. Coafor.

ANEXĂ
TABEL SINOPTIC
Cotele T.V.A. aplicate pentru produsele alimentare de bază

în statele membre U.E. 

	Ţara
	Cota standard
(%)
	Cota 
redusă
(%)
	Cota foarte redusă
(%)
	Cota zero

	Austria
	
	10
	
	

	Belgia
	
	12
	6
	

	Bulgaria
	20
	
	
	

	Cehia
	
	5
	
	

	Cipru
	
	
	
	0

	Danemarca
	25
	
	
	

	Estonia
	18
	
	
	

	Finlanda
	
	17
	
	

	Franţa
	19,6
	5,5
	
	

	Germania
	
	7
	
	

	Grecia
	
	9
	
	

	Irlanda
	
	13,5
	
	0

	Italia
	
	10
	4
	

	Letonia
	18
	
	
	

	Lituania
	18
	5
	
	

	Luxemburg
	
	
	3
	

	Malta
	
	
	
	0

	Marea Britanie
	17,5
	
	
	0

	Olanda
	
	6
	
	

	Polonia
	
	7
	3
	

	Portugalia
	
	12
	5
	

	Slovacia
	19
	
	
	

	Slovenia
	
	8,5
	
	

	Spania
	
	7
	4
	

	Suedia
	
	12
	
	

	Ungaria
	20

� Din categoria produselor alimentare neclasificate fac parte produse precum: pectina, mierea artificială şi caramelul, praful de ouă şi înlocuitorii de ouă, supele concentrate, suplimentele alimentare, praful de copt, drojdia pentru distilarea băuturilor alcoolice, conservele cu supe din carne şi legume, diverse semipreparate (pizza, sandviciuri), extract şi concentrat de malţ etc.


� Ocupaţia curtierului (persoana care se ocupă de mijlocirea tranzacţiilor de bursă)


� “Articolul 98


1. Statele membre pot aplica fie una, fie două cote reduse.


2. Cotele reduse se aplică numai livrărilor de bunuri sau prestărilor de servicii din categoriile prevăzute în anexa III.


Cotele reduse nu se aplică serviciilor prevăzute la articolul 56 alineatul (1) litera (k).


3. La aplicarea cotelor reduse prevăzute la alineatul (1) pentru categorii de bunuri, statele membre pot utiliza Nomenclatura combinată pentru a delimita în mod precis categoria în cauză.”





� „Articolul 106


Consiliul, hotărând în unanimitate la propunerea Comisiei, poate permite statelor membre să aplice până la 31 decembrie 2010 cotele reduse prevăzute la articolul 98 serviciilor enumerate în anexa IV.


Cotele reduse pot fi aplicate serviciilor aparţinând a cel mult două dintre categoriile stabilite în anexa IV.


În cazuri excepţionale, un stat membru poate să aplice cotele reduse serviciilor aparţinând a trei dintre categoriile respective.”


� În prezent, numai 18 state membre pot aplica, până la 31 decembrie 2010, cota redusă a TVA pentru aceste servicii: Belgia, Cehia, Grecia, Spania, Franţa, Italia, Cipru, Letonia, Luxemburg, Ungaria, Malta, Olanda, Polonia, Portugalia, România, Slovenia, Finlanda, Marea Britanie.

